**"Qanoq ilillunga nukkassaanga sukkatsillungalu"**

**Timersorneq B, Sulinermik sungiusarneq pillugu timilerineq**

Sulliffeqarfik naatsumik nassuiarlugu

Tamanna pinngortitamik ilisimatusarneq pillugu atuartitsineruvoq, tamakku minutsinik 60-inik sivisussuseqarlutik atuartitsinerit arfineq-pingasuupput. Atuartitsinermi pineqartoq ”Qanoq illillunga nukittunerulissaanga sukkanerulerlungalu?”, aamma atuartut sulinissamut sungiusarneq pillugu timilerinermi tunngaviusunik ilisimasaqalernissaat siunertarineqarpoq. Suleqatigiit, atuartitsinermi tamatuma saaffigineqartut, Uumassusilerineq A-miikkamik timip sannaanik ilisimasaqalereernissaat naatsorsuutigineqarpoq (assersuutigalugit uummatip taqarsui, inuussutissat aamma nukinngortitsisarnerit). Sammisalli tamakku atuartitsinermi naatsumik nassuiaatigineqassapput, tamanna pisariaqartinneqassappat.

Atuartitsineq iluaqutaasumik marloriaammik sivitsorneqarsinnaavoq, taamaalillutik atuartut sulinissamut sungiusarneq pillugu timilerinermik atuartitsinermik itinerusunik atorneqarsinnaanerusunillu ilisimasaqalerlutik. Tamanna ajoraluartumik matumani pinngilaq.

Atuartitsinermi tamatumani tabellit titartakkallu atuakkamit atuartitsissummit "TimersorneqB - Timersorneq pillugu atuagarsorneq"-meersut atorneqarnerupput, tamakkumi perorsaanermut iluaqutaaqimmata ilikkarnarlutillu aamma inaarutaasumik misilitsinnermi atorneqarsinnaapput, tamatumani atuartut titartakkat/tabellit misissiqqissaassavaat nassuiarlugillu.

Anguniakkat atuartullu kajumissusiat

Atuartitsinermi matumani atuartut sungiusarneq sioqqullugu, sungiusarnermi taassumalu kingorna timip sannai pillugit tunngaviusumik ilisimasaqalersinnissaat siunertarineqarpoq. Atuartut amerlanerit Timersorneq B-mik toqqaasimasut timip sannaanik aamma sungiusarnermi timip qanoq pisarneranik ilisimasaqalernissamik soqutigisaqarput. Tamatuma saniatigut atuartorpassuaqarpoq sungiusarnerminnik pitsanngorsaarusuttuni, taamaalillutik nukkanniassagamik sukkanerulerlutillu aamma qasujaannerulerniassagamik. Atuartitsinermi tamatumani tamakku tamaasa atuartut ilisimalissavaat aamma atuartitsinermit misilittakkat amerlapput aamma atuartut kajumissuseqarluarlutik suliaqarput aamma sammisamik qanoq atorneqarnissaanik paasisaqassapput. Taamaattumik atuartitsinermi tassani sulinissamut sungiusarneq pillugu timip sannai pillugit atuagarsornikkut ilisimasaqaliinnarnissaat kisimi qitiutinneqanngilaq, aammali namminneq, allallu siunertaqarnerusumik sungiusarnissaat pillugit qisuariartussaapput immaqalu aamma nukittunerulerlutik qasujaannerulertillu.

Ilikkagassatut pilersaarutinik akuersaarneq

2. Siunertaq.

Ilisimasat piginnaasallu

Atuartut timersornermik sammisat aamma sungiusartarneq, inooriaaseq timersornernilu ileqqut pillugit tunngaviusunik ilisimasaqassapput, tassunga ilanngullugit sulinerm timip pissusilersuutaat pingaarutillit aamma sammisat inunnut tunngasut.

Ilinniartitaanermi sulinermilu piginnaasat

Atuartut sungiusarneq, peqqissuseq timersorlunilu aalasarnerit eqqarsaatigalugit atuagarsornerit timersornerillu akuleriisittassavaat, aamma timimik piginnaasaannik piviusorsiorpalaartunik ataasiakkaanillu anguniagaqartussaapput aamma namminneq anguniakkatik anguniarlugit siunnerfeqarluartumik sulisinnaasariaqarput. Tamatumunnga tunngatillugu atuartut sungiusarneq eqqarsaatigalugu namminneq suliuniutitik misissoqqissaarsinnaasariaqarpaat naliliiffigalugillu. Taamatuttaaq atuartut timersorneq pillugu atuartitsinerit saniatigut timersortuartarnissaannut periarfissanik ujaasisinnaasariaqarput.

Inuttut inooqatigiinnikkullu piginnaasat.

Atuartut suleqatigeeriaatsit arlaannik suleqataassapput aamma aalanerup nuannersuini timillu allatut aalatinneranik inooriaaseqarnissamut kajumissuseqalissapput.

3:1 Ilikkagassatut anguniagassat

Piffissaqartillugu: f) timip aalatinneranit ataasiakkaanit paasisaqarnissaat aalatitsinerillu,

h) sulinermi timip pissusilersuutaanik sammisanillu timimut tunngasumik qitiusumik tunngaviusumillu ilisimasaqalernissaat,

i) sungiusarnissamut peqqinnissamullu periarfissat eqqarsaatigalugit timip aalatinneranik misissueqqissaarisinnaalissapput nalilersuisinnaanngorlutillu,

3:2 Ilinniartitsissutip imarisai pingaarnerit

c) sungiusarnissanut misileraanissanullu tunngaviusumik periutsit,

d) pinngortitaq peqqissuserlu pillugit ilisimatuussutsikkut ilisimasat tunngaviusut aamma sungiusartarneq, inooriaaseq timersornermilu ileqqut pillugit inuttut inuiaqatigiittullu ilisimatuussutsikkut ilisimasat,

h) atuartitsissummi ilisimatuussutsikkut periutsit oqariartaatsillu attuumassuteqartut.

Assigiinngitsunik suliallit suleqatigiinnissaannut isumassarsiat

Uumassusilerinermik ilinniartitsisumik soorlu timimik misileraanernik assigiinngitsunik (Jump and reach"-imik, immikkoortunik marlunnik misileraanernit) iluaqutaasumik suleqatigiittoqarsinnaavoq. Nalinginnaasumik uumassusilerinermik atuartitsisarnernit ilisimasat qaleriissitersinnaasarput, tamatumanili Timersorneq B-mi sungiusarnermi taassumalu kingorna timimi pissutsit qitiutinnerullugit.

Tamatuma saniatigut atuartitsinermut inuiaqatigiilerinermit inulerinermillu atuartitsinernit suliassani ilisimasarpassuit "Timersornerup nukittoqutai" ilanngunneqassapput, tassanilu iluaqutaasumik atuartitsissutit inuaqatigiilerinermut inulerinermullu tunngasut allat suliniutinut assigiinngitsunut pineqartunullu ilanngunneqarsinnaapput, peqqissutsimi periarfissarpassuit qitiutillugit.

Semesterimi inissisimaneq piumasaqaatillu

Atuartitsinermi tassani semesterimi inissisimanissaq immikkut piumasaqaatigineqanngilaq, atuartitsinermilu timip pissusaanik tunngaviusumik ilisimasaqarnissaq piumasaqaataavoq, immaqa atuartitsinermit uumassusilerinermit imaluunniit ullormi ilinniagassanit ilikkakkanillu itisiliinerit.